<classify> Ripoti ya ofisi ya Umoja wa Mataifa ya kuratibu misaada yadharura, OCHA, inasema mapigano ya kutumia silaha nzito na mashambulizi kutokaangani vimeendelea katika maeneo kadhaa ya mji mkuu wa Libya, Tripoli naviungani. Ripoti inasema katika viunga vya Tripoli, katika maeneo ya Abusliem, SouqJumaa na Hadbaa, makombora yamesababisha vifo vya watu sita wakiwemowanawake wanne na kuwajeruhi watu wengine 20. OCHA inasema tangu kuanza kwa vurugu, inakadiriwa kuwa watu 80 wamejeruhiwana wengine 20 wamepoteza maisha lakini wale ambao wamethibitishwa ni wananchi54 kujeruhiwa na wengine 14 kupoteza maisha. Ripoti ya sasa imeonesha ongezeko la wanaokosa makazi kwa siku, ambapo zaidiya watu 4,500 ni watu wapya waliopoteza makazi kiasi kinachoongeza idadi yawakimbizi wa ndani kufikia 25,000. Wananchi wengi waliokwama katika maeneo yenye mgogoro wamejikuta katikasintofahamu ya kutokujua ikiwa wabaki katika majumba yao au waondoke kwa sababuya hali mbaya iliyoko huko nje ya mapigano na mabomu. Hali hiyo ya sintofahamuinazidi kuongezeka kwani chakula na mahitaji mengine muhimu vinazidi kupungua. Mgogoro wa sasa umeongeza hatari zaidi kwa watu baada ya mgogoro wa miakamingi, mgogoro wa kiuchumi na kijamii na upungufu katika huduma za kijamiiambazo tayari zimewaweka takribani watu 820,000 waakiwemo watoto 250,000 katikauhitaji mkubwa wa misaada ya kibinadamu.  <topic>: KIMATAIFA 